สำนักงานเขตบางพลัด โดยฝ่ายรักษาความสะอาดฯ ขอเรียนชี้แจงกรณี ดังกล่าวคือ 1.ที่บริเวณดังอยู่ในพื้นที่เขตวัดบางพลัด ซึ่งเป็นจุดที่กำหนดเป็นจุดทิ้งขยะของวัด ประชาชนจากชุมชน ผู้ค้าขายจากตลาดนัดวัดบางพลัด และประชาชนทั่วไปที่พักอาศัยบริเวณวัด ฯลฯ นำขยะมาทิ้ง เพื่อรอรถขนมูลฝอยมูลฝอยของสำนักงานเขตประจำพื้นที่เข้ามาจัดเก็บประจำทุกวัน     2. ปัญหาที่เกิดขึ้น เกิดจากมีการทิ้งขยะผิดประเภท จากประชาชนทั้่วไป และมีประชาชนบางรายบางกลุ่มที่มีการรับจ้างรื้อ ต่อเติมบ้าน หรือรับจ้างเก็บขนขยะมาจากที่อื่น ซึ่งเป็นขยะชิ้นใหญ่ ไม่ใช่มูลฝอยทั่วไปลักลอบมาทิ้งบริเวณดังกล่าวเป็นจำนวนมาก รถอัดขยะไม่สามารถจัดเก็บได้ และที่ผ่านๆมาสำนักงานเขต โดยฝ่ายรักษาฯ ได้ดำเนินการจัดเก็บขยะประเภทดังกล่าวในบริเวณนี้ให้มาหลายครั้ง แต่ทางเจ้าของพื้นที่ยังไม่สามารถป้องกันปัญหาดังกล่าวได้ อาจจะเป็นเพราะเป็นวัดเป็นสถานที่เปิด มีบ้านเรือนประชาชนพักอาศัยโดยรอบ ตลาด ทำให้สามาระพอข้าออกบริเวณดังกล่าวได้ตลอดเวลา      3. เพื่อเป็นการช่วยบรรเทาความเดือดร้อนแก่ประชาชนและสภาพแวดล้อมของวัดสำนักงานเขตบางพลัด โดยฝ่าย รักษาความสะอาดได้จัดเจ้าหน้าที่ดำเนินการจัดเก็บและรื้อย้ายกองขยะบริเวณดังกล่าวแล้ว เมื่อวันที่ 29 กรกฎาคม 2566 แต่เนื่องจากขยะดังกล่าวมีเป็นจำนวนมาก จึงยังไม่สามารถดำเนินการได้แล้วเสร็จ ทั้งนี้ได้ติดป้ายประชาสัมพันธ์ห้ามทิ้งขยะบริเวณดังกล่าว  และสำนักงานเขตจักเร่งรัดให้มีการ￼ประชุมผู้ที่เกี่ยวข้องในการแก้ไขปัญหาให้หมดไปโดยเร็ว
ผมมีเรื่องจะร้องเรียนเรื่องขยะ ในซอยจรัญสนิทวงศ์79 บริเวณข้างศาลาการเปรียญของวัดบางพลัด ทางเข้าไปศาลาท่าน้ำ มีกองขยะขนาดใหญ่ ที่เป็นที่นอน เฟอร์นิเจอร์ กองไม้เอาทึ้งจำนวนมาก และยังมีขยะ ทำให้กองขยายขึ้นเรื่อยๆ  รามไปทั่ว เคยแจ้งทางสำนักงานเขตบางพลัดไปนานแล้ว ไม่มีการจัดเก็บใดๆ และเป็นภาพที่ไม่ดีสำหรับคนที่มาทำบุญ อยากให้จัดเก็บให้หมด และนำป้ายแจ้งเตือนการทึ้งขยะขนาดใหญ่ไว้ หวังว่าท่านชัชชาติ คงสั่งการมานะครับ ขอบคุณมากครับ
ขอชมเชยเจ้าหน้าที่ทุกท่านครับ ขอบคุณที่มาจัดการให้ เป็นกำลังใจให้ครับ